
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


11 Νοεμβρίου 2016 


ΤΕΥΧΟΣ Α.Α.Π. 


Αρ. Φύλλου 242 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΑΠΟΦΑΣΕΙΣ 

Αριθμ. 8848 _ 

Τροποποίηση του εγκεκριμένου ρυμοτομικού 
σχεδίου πόλεως Τρικάλων, στην Πολ. Ενότητα 
ΠΕII (Κλωτσοτήρα -Τρικκαίογλου), με μετατόπι¬ 
ση των Οικοδομικών και Ρυμοτομικών Γραμμών 
στο Ο. Τ. Γ1081, σε βάρος του Ο. Τ. Γ1080 (χώρος 
πλατείας -Λαϊκή αγορά). 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των αρθρ. 3,186 και 283 του Ν. 3852/2010 
«Νέα Αρχιτεκτονική της Αυτοδιοίκησης κλπ. (Καλλικράτης)» 
(Φ.Ε.Κ. 87/Α/2010) όπως τροποποιήθηκαν, συμπληρώθηκαν, 
αντικαταστάθηκαν, διορθώθηκαν και ισχύουν ως σήμερα. 

2. Το Π.δ. 129/2010 (ΦΕΚ 222/27-12-2012/Α') «Οργανι¬ 
σμός της Περιφέρειας Θεσσαλίας». 

3. Τις διατάξεις του Ν.δ/τος της 17-7-1923 (ΦΕΚ 228/Α/ 
16-8-1923) «περί σχεδίων πόλεων, κωμών και συνοικισμών 
του Κράτους και οικοδομής αυτών» όπως τροποποιήθη¬ 
καν, συμπληρώθηκαν, αντικαταστάθηκαν, διορθώθηκαν 
και ισχύουν ως σήμερα. 

4. Τις διατάξεις του Ν. 1337/1983 (ΦΕΚ 33/Α/04-03-1983) 
όπως τροποποιήθηκαν, συμπληρώθηκαν, αντικαταστάθη- 
καν, διορθώθηκαν και ισχύουν ως σήμερα. 

5. Τις διατάξεις των άρθρων 152 και 154 του Π.δ/τοςτης 
14/27.7.1999, (Φ.Ε.Κ. 580/Δ/1999) «Κώδικας Βασικής Πολε- 
οδομικής Νομοθεσίας». 

6. Τις διατάξεις του άρθρου 29 του Ν. 2831/2000 (Φ.Ε.Κ. 140/ 
Α/2000) «Περί τροποποίησης των διατάξεων του Ν. 1577/ 
1985- Γ.Ο.Κ. και άλλες πολεοδομικές διατάξεις» όπως αντικατα- 
στάθηκαν με το άρθρο 10του Ν. 3044/2002, (Φ.Ε.Κ. 197/Α/2002) 
περί «Μεταφοράς συντελεστού δομήσεως κλπ». 

7. Τις διατάξεις τις παρ. 8 του άρθρου 4 του Ν. 2508/1997 
όπως τροποποιήθηκαν, συμπληρώθηκαν, αντικαταστάθη- 
καν, διορθώθηκαν και ισχύουν ως σήμερα. 

8. Τις διατάξεις του Ν. 4067/2012 «Νέος Οικοδομικός Κα¬ 
νονισμός» (Φ.Ε.Κ. 79/Α/09-04-2012). 

9. Την Εγκ.-43511 /161/55/13-6-1988 (Εγκ.55/1988) «Οδη¬ 
γίες και προδιαγραφές για τροποποιήσεις, επεκτάσεις, ρυ¬ 
μοτομικών σχεδίων». 

10. Την Εγκ.-18894/6/5-5-2006 (Εγκ.6/52006) «Άσκηση 
αρμοδιοτήτων πολεοδομικού σχεδιασμού». 


11 .Την Εγκ.-29829/14-06-2012 (Εγκ.10/2012) «Αρμοδιό¬ 
τητες γνωμοδότησης ΣΥ.ΠΟ.Θ.Α. Περιφερειακών Ενοτήτων/ 
Περιφερειών για θέματα πολεοδομικού σχεδιασμού». 

12. Την με αρ. Γ59224/2458/28-8-1985 απόφαση του 
Υπουργού ΠΕΧΩΔΕ (ΦΕΚ 470/Δ/24-9-1985) με την οποία 
εγκρίθηκε το Γενικό Πολεοδομικό Σχέδιο πόληςΤρικάλων. 

13. Το από 30/3/90 Π.δ/γμα (ΦΕΚ 219/Δ/10-4-1990) με το 
οποίο εγκρίθηκε η πολεοδομική μελέτη της ΠΕ II (Κλωτσο- 
τήρας - Τρικκαίογλου). 

14. Την με αρ. 2026/16-7-2002 απόφαση του Γενικού Γραμ¬ 
ματέα Περιφέρειας Θεσσαλίας (ΦΕΚ 764/Δ/10-9-2002) περί 
συνολικών τροποποιήσεων και άρσεων ασυμφωνιών στην 
πολεοδομική ενότητα «Κλωτσοτήρα - Τρικκαίογλου» του 
Δήμου Τρικκαίων. 

15. Την με αρ. 1338/26-5-2008 απόφαση του Νομάρχη 
Τρικάλων (ΦΕΚ 226/ΑΑΠ/10-6-2008) περί τροποποίησης 
του εγκεκριμένου ρυμοτομικού σχεδίου πόλεωςΤρικάλων 
στην ΠΕ «Κλωτσοτήρα - Τρικκαίογλου» στα Ο.Τ. Γ1077, Γ 
1078, Γ1079. 

16. Την από 9-5-2016 Εισήγηση του Τμήματος Πολεοδομι- 
κών Εφαρμογών της Δ/νσης Χωροταξίας και Περιβάλλοντος 
του Δήμου Τρικκαίων προς το Συμβούλιο της Δημοτικής 
κοινότητας Τρικκαίων. 

17. Την με αρ. 104/2016 απόφαση του Συμβουλίου της 
Δημοτικής κοινότητας Τρικκαίων. 

18. Την από 24-5-2016 συμπληρωματική και τροποποιητι- 
κή Εισήγηση του Τμήματος Πολεοδομικών Εφαρμογών της 
Δ/νσης Χωροταξίας και Περιβάλλοντος του Δήμου Τρικκαί- 
ων προς την Επιτροπή Ποιότητας Ζωής Δήμου Τρικκαίων. 

19. Την με αρ. 84/2016 απόφαση της Επιτροπής Ποιότη¬ 
τας Ζωής του Δήμου Τρικκαίων. 

20. Την με αρ.426/2016 απόφαση του Δ.Σ. του Δή μου Τρικκαίων. 

21. Την με αρ. πρωτ. 41290/19-8-2016 βεβαίωση της Δ/ 
ντριας Χωροταξίας και Περιβάλλοντος του Δήμου Τρικκαί- 
ων, με την οποία βεβαιώνει ότι δεν υποβλήθηκαν ενστάσεις 
κατά της με αρ. 426/2016 απόφασης του ΔΣΤρικκαίων. 

22. Την με αρ. πρωτ. 46558/8-9-2016 βεβαίωση της Δ/ 
ντριας Πολεοδομίας του Δήμου Τρικκαίων, με την οποία 
βεβαιώνει ότι η περιοχή στην οποία προτείνεται η τροπο¬ 
ποίηση του θέματος δεν εμπίπτει σε περιοχή επιβεβλη¬ 
μένων προστατευτικών διατάξεων, σε περιοχή χαρακτη¬ 
ρισμένη ως περιοχή αρχαιολογικού ενδιαφέροντος και σε 
περιοχή χαρακτηρισμένη ως περιοχή ιδιαίτερου φυσικού 
κάλους. 

23. Τις από 2-8-2016 και 3-8-2016 δη μοσιεύσεις στον τύπο. 

24. Το με αρ. πρωτ. 38762/28-7-2016 έγγραφο της Δ/νσης 
Χωροταξίας και Περιβάλλοντος, του ΔήμουΤρικκαίων, με τις 
ατομικές ειδοποιήσεις στους θίγόμενους άμεσα και έμμεσα. 

25. Το Τοπογραφικό διάγραμμα που συντάχθηκε από τον 
Πολ. Μηχ. Ευαγγέλου Κων/νο και θεωρήθηκε στις 19-8-2016 
από την Δ/ντρια της Δ/νσης Χωροταξίας και Περιβάλλοντος 
του Δήμου Τρικκαίων και συνοδεύει την με αρ. 426/2016 
απόφαση του ΔΣ ΔήμουΤρικκαίων. 

26. Την με αρ. πρωτ. 41291/19-8-2016 βεβαίωση της Δ/ 
ντριαςτης Δ/νσης Χωροταξίας και Περιβάλλοντος του Δή¬ 
μου Τρικκαίων, περί του ισοζυγίου των Κοινοχρήστων Χώ¬ 
ρων της Πολεοδομικής ΠΕ II (Κλωτσοτήρα -Τρικκαίογλου). 

27. Το με αρ. πρωτ. 16552/2016/19-8-2016 έγγραφο του 
Δήμου Τρικκαίων με το οποίο διαβιβάστηκε στην Υπηρεσία 
μας ο φάκελος της προτεινόμενης ρύθμισης του θέματος. 

28. Το με αρ. πρωτ. 7765/09-09-2016 έγγραφο της 
Δ/νσης Περιβάλλοντος και Χωρικού Σχεδιασμού της Περι¬ 
φέρειας Θεσσαλίας προς το ΣΥ.ΠΟ.Θ.Α Π.Ε. Τρικάλων, με το 
οποίο διαβιβάστηκε η από 09-09-2016 εισήγηση της υπη¬ 
ρεσίας και το Τοπογραφικό Διάγραμμα που τη συνοδεύει. 

29. Το απόσπασμα του 6ου Πρακτικού της Συνεδρίασης 
της 14-09-2016 του ΣΥ.ΠΟ.Θ.Α. Π.Ε.Τρικάλων (Πράξη 25η), 
με το οποίο το Συμβούλιο αποφασίζει ομόφωνα υπέρ της 
έγκρισης της παραπάνω τροποποίησης. 

Επειδή: 

1. Ο φάκελος είναι πλήρης, από τυπικής απόψεως, όσον 
αφορά τα απαιτούμενα δικαιολογητικά που πρέπει να πε¬ 
ριέχοντας (όπως αυτά ορίζονται στις σχετικές με το θέμα 
εγκυκλίους του Υ.ΠΕ.ΧΩ.Δ.Ε.). 

2. Κατά της 20ης σχετικής απόφασης (426/2016) του ΔΣ 
Δ.Τρικκαίων δεν υποβλήθηκαν ενστάσεις, σύμφωνα με την 
με αρ. πρωτ. 41290/19-8-2016 βεβαίωση της Δ/ντριας Χω¬ 
ροταξίας και Περιβάλλοντος του ΔήμουΤρικκαίων. 

3. Για τη δημιουργία επί εδάφους του Κοινόχρηστου Χώ¬ 
ρου, σύμφωνα με το ισχύον ρυμοτομικό σχέδιο, προβλέ- 
πεται η δέσμευση μεγάλου τμήματος της ιδιοκτησίας του 
πρώην εργοστασίου Κλωτσοτήρα και η ρυμοτόμηση του 
κυρίως κτίσματος του στο Ο.Τ. Γ1081. 

4. Με την εφαρμογή της προβλεπόμενης ρυμοτομίας ο Δή- 
μοςΤρικκαίων θα πρέπει να αποζημιώσει τους ιδιοκτήτες κατά 
τον χρόνο κύρωσης της πράξης εφαρμογής για όλα τα ρυμο- 
τομούμενα κτίσματα που βρίσκονται εντός του Ο.Τ. Γ1081. 

5. Ο Κοινόχρηστος Χώρος Πλατείας - Λαϊκής Αγοράς 
(Γ1080) είναι διαμορφωμένος επί εδάφους επί σειρά ετών, 
όπως και η παρόχθια οδός. 

6. Η προτεινόμενη ρύθμιση υπαγορεύεται από πολεο¬ 
δομικά κριτήρια (ασφάλεια, κυκλοφοριακούς λόγους, δι¬ 
αμορφωμένη στο έδαφος υφιστάμενη κατάσταση, λόγοι 
αισθητικής παρέμβασης), σε συνδυασμό με το γεγονός ότι ο 
ΔήμοςΤρικκαίων δεν θα υποβληθεί σε ασύμφορη έως ανέ¬ 
φικτη αποζημίωση κτισμάτων καθώς και τυχόν δικαστικές 
διενέξεις με τους ιδιοκτήτες, πάντα προς δημόσιο όφελος. 

7. Σύμφωνα με την παραπάνω 26η σχετική βεβαίωση της 
Δ/ντριας της Δ/νσης Χωροταξίας και Περιβάλλοντος του 
ΔήμουΤρικκαίων, με αρ. πρωτ. 41291/19-8-2016, και τον 
σχετικό πίνακα που τη συνοδεύει, θεωρημένος από την Δ/ 
ντρια της Δ/νσης Χωροταξίας και Περιβάλλοντος του Δή¬ 
μου Τρικκαίων, με την οποίο υπολογίστηκε το ισοζυγίου 
των Κοινοχρήστων Χώρων της Πολεοδομικής Ενότητας II 


(Κλωτσοτήρα -Τρικκαιόγλου», λαμβάνοντας υπόψη όλες 
τις εγκεκριμένες, έως και σήμερα, τροποποιήσεις σχεδίου 
πόλης της παραπάνω Πολεοδομικής ενότητας, το ισοζύγιο 
Κ.Χ. είναι θετικό ως προς τους Κ.Χ. κατά 1969,85 τ.μ. Συνε¬ 
πώς η μείωση που επέρχεται στους Κ.Χ. της συγκεκριμένης 
ενότητας με την προτεινόμενη ρύθμιση, εμβαδού 784,66 
τ.μ. καθώς και το εμβαδόν του προκηπίου που καταργείται 
εμβαδού 289,89 τ.μ., καλύπτεται από την συνολική αύξηση 
της επιφάνειας των Κ.Χ. και το ισοζύγιο των Κοινόχρηστων 
Χώρων στην συγκεκριμένη Πολεοδομική Ενότητα παραμέ¬ 
νει θετικό κατά 895,30 τ.μ. 

8. Σύμφωνα με την Εγκ-3237/8697/84/00 στην οποία 
αναφέρεται ότι «...κάθε τροποποίηση εγκεκριμένου ρυμο¬ 
τομικού σχεδίου πρέπει να κατευθύνεται από πολεοδομικά 
κριτήρια και να αποβλέπει στη θεραπεία πολεοδομικών 
αναγκών, τις οποίες εμφανίζει η οικιστική ανάπτυξη και 
διαμόρφωση της πόλης στην εξέλιξη της. Στο πλαίσιο των 
νόμιμων αυτών παραγόντων περιλαμβάνονται και τα ιδιω¬ 
τικά δίκαια και συμφέροντα τα οποία όμως δεν μπορούν να 
αποτελέσουν αποτελεσματικά ερείσματα της ρυμοτομικής 
διαρρύθμισης και λαμβάνονται υπόψη μόνο επικουρικά 
(ΣτΕ 2670/88,3248/91)... κατά την τροποποίηση εγκεκριμέ¬ 
νων σχεδίων πόλεων δεν συγχωρείται καταρχήν η μείωση ή 
η κατάργηση των χώρων αυτών (Κ.Χ.), είναι εν τούτοις δυνα¬ 
τή η αναδιάταξη των χώρων αυτών χάριν πολεοδομικών λό¬ 
γων, πλην όμως το καθαρό ποσοστό κοινόχρηστων χώρων 
πρέπει αν δεν αυξάνεται να παραμένει τουλάχιστον ίσο με 
το προηγούμενο ποσοστό (ΣτΕ 6472/95, 508/93, 283/95). 

9. Η προτεινόμενη ρύθμιση αποβλέπει σε κοινή ανάγκη ή 
ωφέλεια και είναι αιτιολογημένη πολεοδομικά και κυκλοφο- 
ριακά. 

10. Από τις κανονιστικές διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
προϋπολογισμού και προϋπολογισμού του οικείου Ο.Τ.Α., 
αποφασίζουμε: 

1. την έγκριση της τροποποίησης του εγκεκριμένου ρυ¬ 
μοτομικού σχεδίου πόλεωςΤρικάλων, στην Πολ. Ενότητα II 
"Κλωτσοτήρας-Τρικκαίογλου", με μετατόπιση των Ρυμοτο- 
μικών Γραμμών στην νοτιοανατολική πλευρά του Ο.Τ. Γ1081 
και μεταξύ του Ο.Τ. Γ1081 και του Γ1080 (Πλατεία - Λαϊκή 
Αγορά), όπως αυτά φαίνονται στο τοπογραφικό διάγραμμα 
που συνοδεύει την παρούσα απόφαση και του οποίου αντί¬ 
τυπο σε φωτοσμίκρυνση δημοσιεύεται ακολούθως στην 
Εφημερίδα της Κυβερνήσεως. 

2. Η ισχύς της απόφασης αυτής αρχίζει από την δημοσί¬ 
ευση της στην Εφημερίδα της Κυβερνήσεως. 

Επιτρέπεται η υποβολή προσφυγής στον Γενικό Γραμμα¬ 
τέα Αποκεντρωμένης Διοίκησης Θεσσαλίας και Στερεός 
Ελλάδας μέχρι συστάσεως της αυτοτελούς Υπηρεσίας επο- 
πτείας ΟΤΑ (Ελεγκτής Νομιμότητας), μόνο για Παράβαση 
του Νόμου, σύμφωνα με τις διατάξεις 227 του Ν. 3852/2010 
(ΦΕΚ 87/Α/2010) και σε προθεσμία δέκα πέντε (15) ημερών, 
από τη δημοσίευση της ή την ανάρτηση της στο διαδίκτυο 
ή από την κοινοποίηση της ή αφού έλαβε γνώση αυτής. 

Η απόφαση αυτή με το σχεδιάγραμμα που την συνοδεύει 
να δημοσιευθεί στην Εφημερίδα της Κυβερνήσεως. 

Λάρισα, 6 Οκτωβρίου 2016 
Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 




Τεύχος ΑΑΠ 242/11.11.2016 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΑΠΟΣΠΑΣΜΑ ΑΠΟ ΤΙΣ ΣΥΝΟΛΙΚΕΣ ΤΡΟΠΟΠΟΙΗΣΕΙΣ 
ΦΕΚ 764/Δ/2002 




ΠΙΝΑΚΑΣ ΙΔΙΟΚΤΗΤΟ» 

1) ΔΕΣΠΟΙΝΑ ΓΑΤΣΙΑ 
ΧΑΡΑΛΑΜΠΟΣ ΛΙΑΣΧΟΣ 

2) ΔΗΜΗΤΡΙΟΣ ΚΑΛΤΣΑΣ 
ΝΙΚΟΛΑΟΣ ΚΑΛΤΣΑΣ 

3) ΠΑΝΑΠΟΤΑ ΜΑΝΟΛΟΠΟΥΛΟΥ 

4) ΑΝΑΤΣΑΣΙΟΣ ΤΑΣΙΟΥΛΑΣ 
ΘΩΜΑΣ ΤΖΙΩΡΤΖΩΤΗΣ 

5) ΓΕΩΡΠΑ ΒΡΑΝΤ2Α 

6) ΠΗΝΕΛΟΠΗ ΤΑΜΠΟΥΖΟΥ 

7) ΑΝΝΑ ΚΑΜΠΑΠΑΝΝΗ 
ΠΑΡΑΣΚΕΥΗ ΛΑΠΠΑ 
ΛΑΜΠΡΙΝΗ ΚΛΩΤΣΟΤΗΡΑ 
ΕΥΡΙΠΗΔΗΣ ΚΛΩΤΣΟΤΗΡΑΣ 
ΚΩΝΣΤΑΝΤΙΝΟΣ ΚΛΩΤΣΟΤΗΡΑΣ 

8) ΜΑΡΙΑ ΠΑΠΑΒΑΣΙΛΕΙΟΥ 
ΒΑΙΟΣ ΤΣΙΡΩΝΗΣ 

